CELEX: 31978R1026
Language: mt
Date: 1978-05-19 00:00:00
Title: Ir-Regolament tal-Kummissjoni (KEE) Nru 1026/78 tad-19 ta’ Mejju 1978 li jemenda Regolament (KEE) Nru 2182/77 rigward regoli dettaljati tal-bejgħ ta’ ċanga ffriżata mill-kunsinni ta’ intervent biex jiġu pproċessati fil-Komunità

Avviż Legali Importanti

|

31978R1026

Official Journal L 132 , 20/05/1978 P. 0052 - 0052 Finnish special edition: Chapter 3 Volume 9 P. 0235  Greek special edition: Chapter 03 Volume 21 P. 0041  Swedish special edition: Chapter 3 Volume 9 P. 0235  Spanish special edition: Chapter 03 Volume 14 P. 0032  Portuguese special edition Chapter 03 Volume 14 P. 0032 

		Ir-Regolament tal-Kummissjoni (KEE) Nru 1026/78tad-19 ta’ Mejju 1978li jemenda Regolament (KEE) Nru 2182/77 rigward regoli dettaljati tal-bejgħ ta’ ċanga ffriżata mill-kunsinni ta’ intervent biex jiġu pproċessati fil-KomunitàIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea;Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 fuq l-organizzazzjoni komuni tas-suq taċ-ċanga u l-vitella [1], kif ġie emendat l-aħħar mir-Regolament (KEE) Nru 425/77 [2], u b’mod speċjali l-Artikolu 7(3) tiegħu,Billi l-esperjenza minn meta daħal fis-seħħ ir-Regolament tal-Kummissjoni (KEE) Nru 2182/77 tat-30 ta’ Settembru 1977 li jistabilixxi regoli dettaljati għall-bejgħ taċ-ċanga ffriżata mill-ħażniet ta’ intervent biex tkun ipproċessata fil-Komunità u li jemenda Regolament (KEE) Nru 1687/76 [3], kif emendat bir-Regolament (KEE) Nru 554/78 [4], turi l-bżonn li jiġu mwassa’ ċerti disposizzjonijiet rigward il-qsim ta’ informazzjoni mill-aġenziji ta’ intervent;Billi, sabiex jeħfief ix-xogħol ta’ l-aġenziji ta’ intervent f’każijiet fejn l-ipproċessar isir minn persuna li mhix ix-xerrej tal-laħam waqt li tinżamm s-sigurtà ta’ l-ipproċessar, għandu jkun espressament provdut li dik is-sigurtà trid tingħata mix-xerrej imsemmi;Billi l-miżuri msemmija f’dan ir-Regolament jaqblu mal-fehma tal-Kumitat ta’ Ġestjoni għaċ-Ċanga u l-Vitella,ADOTTAT DAN IR-REGOLAMENT:Artikolu 1Ir-Regolament (KEE) Nru 2182/77 huwa emendat kif ġej:1. L-Artikolu 3(3) hu emendat u jinqara kif ġej:"3. Fejn jiġi applikat l-Artikolu 13(3) tar-Regolament (KEE) Nru 1687/76, l-aġenzija ta’ intervent li tkun qiegħda żżomm il-prodotti trid minnufih tgħarraf lill-awtorità kompetenti ta’ l-Istat Membru bil-post fejn se jsir l-ipproċessar tat-tfigħ ta’ l-applikazzjoni ta’ l-offerta jew xiri."2. Paragrafu ieħor huwa miżjud wara Artikolu, 3 (3):"4. Meta jintemm il-kuntratt ta’ bejgħ l-aġenzija ta’ intervent li qiegħda żżomm il-prodotti trid tgħaddi mill-ewwel lill-awtorità kompetenti ta’ l-Istat Membru fejn se jsir l-ipproċessar kopja ċertifikata tal-kuntratt ta’ bejgħ."3. L-ewwel subparagrafu ta’ l-Artikolu 4(1) hu emendat u jinqara kif ġej:"1. Qabel ma jintemm il-kuntratt ta’ bejgħ, trid titqiegħed sigurtà maħsuba biex tiżgura li l-prodotti jkunu pproċessati kif imsemmi fl-Artikolu 3 ma’ l-awtorità kompetenti ta’ l-Istat Membru fejn ikun se jsir l-ipproċessar. Din trid tkun fil-munita nazzjonali ta’ dak l-Istat Membru."4. Fl-Artikolu 5(2), il-kliem "ħames xhur" inbidlu b’"seba’ xhur".Artikolu 2Dan ir-Regolament jibda' jse fit-22 ta' Mejju 1978Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fid-19 ta’ Mejju 1978.Għall-KummissjoniFinn GundelachViċi-President[1] ĠU L 148, tat-28.6.1968, p. 24.[2] ĠU L 61, tal-5.3.1977, p. 1.[3] ĠU L 251, ta’ l-1.10.1977, p. 60.[4] ĠU L 76, tat-18.3.1978, p. 8.--------------------------------------------------